መጪውን የፋሲካ በዓል አስመልክቶ እገዛ ለሚያስፈልጋቸው ወገኖች ድጋፍ ተደረገ
​​​​​​የሠራተኛና ማህበራዊ ጉዳይ ሚኒስቴር ለ"የወደቁትን አንሱ የነዳያን መርጃ ማኅበር" የ100 ሺህ ብር ድጋፍ አደረገ፡፡ሚኒስቴሩ ከማህበሩ ጋር በመተባበር ፈረንሳይ ለጋሲዮን በሚገኘው የማህበሩ የእንክብካቤ ማዕከል ልዩ የፋሲካ በዓል ፕሮግራም በማዘጋጀት በጋራ አክብረዋል፡፡የበዓል ፕሮግራሙ ሁሉም የህብረተሰብ ክፍል ድጋፍ ከሚያስፈልጋቸው ወገኖች ጎን መቆም እንዳለበት ግንዛቤ ለመፍጠር ያለመ ነው ተብሏል፡፡ማህበሩ የህክምና መስጫ፣ የግብዓትና የሰው ኃይል እጥረት ያለበት በመሆኑ የመንግስት ተቋማት እና የተለያዩ ሲቪል ማህበራት እገዛ እንዲያደርጉለትም ተጠይቋል፡፡(ምንጭ፦ የሠራተኛና ማህበራዊ ጉዳይ ሚኒስቴር)